Hugh Grant

Hugh John Mungo Grant (Londres, 1960ko irailaren 9a - ) aktore eta zinema ekoizle ingelesa da.

 Biografia 
Hugh Grantek zineman hainbestetan interpretatu duen jaun britainiarraren antza dauka. 1960ko irailaren 9an jaio zen Londresen eta Glenmristongo Grant familia anglo-eskoziarraren ondorengoa daGilchrist Jim Stars dig up surprises with their ancestors The Scotsman egunkaria, 2005. Eskolarik onenetara joan zen beti eta Ingeles Literaturan graduatu zen Oxfordeko Unibertsitate ospetsuanPrevious Judges: Hugh Grant. Berarentzat antzezpena denbora-pasa zenez, Oxfordeko Antzerki Taldera batu zen Twelfth Night produkzioan parte hartzeko. Horren ostean eta zazpigarren artean buru-belarri aritu baino lehen, literatura kritikari, telebistarako esketx komikoetako idazle eta irratirako iragarkietako idazle moduan lan egin zuen.

Pantaila handiko galaietariko bat da, ingeles dandy estiloa sedukzio armatzat dauka eta bere irribarreak barruan daukan pikaroa iradokitzen du. Zaila izango litzateke Hugh Grant bereziaren komedia erromantikoetako bat ikusi ez du emakumeren bat aurkitzeaPeter Travers Reviews: Love Actually Rolling Stone aldizkaria, 2003.

Chris Lang eta Andy Taylor lagunekin hasi zuen bere ibilbide profesionala, hain zuzen, The Jockeys of Norfolk komedia sortzen, eta hainbat antzerki-lanetan ere parte hartu zuenJohn Sturgis Pub Theatre that launched host of stars fights final curtain call Evening Standard egunkaria, 1998. Baina bere lehenengo paper garrantzitsua 1987an heldu zen E.M. Fosterren eleberri baten moldaketarekin, Maurice izena zuen. Berak eta beste protagonistak, James Wilbyk, Veneziako Zinema Jaialdiko aktore hoberenaren saria partekatu zuten. Urte hartan, Remando al viento produkzio espainolean parte hartu eta bertan, 13 urtez bere bikotea izango zena ezagutu zuen, Elizabeth Hurley.

1980ko hamarkadaren amaieraren eta 1990eko hamarkadaren hasieraren artean, ez zuen zorte askorik izan zineman eta, 1992an Roman Polanskik turista ingeles astun bati bizitza emateko aukeratu zuen arren, 32 urte zituenean interpretazioa uzteko zorian egon zen. Baina Four Weddings and a Funeral filmak bizitza aldatu zion 1994an. Pelikulak nazioarteko izar eta Urrezko Globo baten irabazle bihurtu zuen Hugh GrantSharon Knolle eta Liza Foreman Scribe's alter ego evolves on celluloid Variety aldizkaria, 2002.

Artista askori gertatu izan zaien moduan, Grantek bere proiektuak garatu nahi izan ditu beti. Lehenengoa Nine Months komedia (1995) izan zen, ikusleei asko gustatu zitzaiena, baina ez hainbeste kritikoei. 1996an, berriz, ekoizle gisa estreinatu zen Extreme Measures thrillerrarekin.

Hiru urte beranduago, Julia Robertsekin batera aldez aurretik lortu zuen errekorra gainditu zuen; Nothing Hillek Four Weddings and a Funeral zintari tokia kendu zion eta Britainia Handiko arrakastarik handiena bilakatu zen. Baina txanpon guztiek gurutze bat daukate, eta urte hartan argitaratu zuen proiektu pertsonalak (Mickey Blue Eyes) harrera eskasa izan zuen.

2001ean, Renée Zellweger aktorearekin lan eginda, azken boladako komedia ezagunenetariko bat grabatu zuen: Bridget Jones's Diary. Daniel Clever editorearen papera jokatu zuen eta interpretazio bikain hark 281 milioi dolar irabazten lagundu zuen.

Nahiz eta aktore ingelesak beste genero batzuetan lan egin nahi izan, eskaintzen dizkioten paper gehienak komedia erromantikoetarako dira. Horren adierazle dira 2002tik egin dituen film luzeak: Two weeks notice (2002), Love Actually (2003) eta Bridget Jones's Diary filmaren jarraipena (2004)Rotten Tomatoes: Hugh Grant. Beharbada interpretazio mota hauetaz nekatuta edo Jeminna Khan aberatsarekin zuen erlazioaz gozatzeko, 2004an erretiroa hartu zuen eta 2006an Reality Showei buruzko beste komedia batekin itzuli zen, American Dreamz pelikularekin.

Zineman ikusi genuen azken aldian, Drew Barrymorekin izan zen 2007an. Lan horretan, bere seduzitzeko ahalak lantzeaz gain, dantzatzen, abesten eta pianoa jotzen ikasi behar izan zuen. Gaur egun, bere lan erritmoa moteldu egin da eta ez da ekitaldi publikoetara hainbeste joaten. Proiektu berriak iritsi artean, golfa edo cricketa bezalako zaletasunetan ematen du denbora.

Hugh Grantek arrakasta asko lortu du eta diru asko irabazi du antzezten. Aktore handia da eta inork ez du zalantzan jartzen bere kalitatea. Arazoa honakoa da: beste zinema genero batzuk lantzen utzi ez, eta horretan lerrokatu dela edo lerrokatu dutela.

 Filmografia 
 Filmak 
 Urtea  Filma  Pertsonaia 1982  Privileged  Lord Adrian 1987  Maurice  Clive Durham  1988  Remando Al Viento  Lord Byron  The Lair of the White Worm  Lord James D'Ampton  The Dawning  Harry  The Bengali Night  Allan  White Mischief  Hugh Cholmondeley 1990  The Big Man  Gordon 1990  Impromptu   Frederic Chopin 1992  Bitter Moon  Nigel Dobson  1993  The Remains of the Day  Reginald CardinalNight Train to Venice  Martin Gamil  1994   Four Weddings and a Funeral  CharlesSirens  Anthony Campion 1995  Restoration  Elias Finn  Sense and Sensibility  Edward C. Ferrars Nine Months  Samuel Faulkner  The Englishman Who Went Up a Hill But Came Down a Mountain  Reginald Anson An Awfully Big Adventure  Meredith Potter 1996  Extreme Measures  Dr. Guy Luthan 1998  Junket Whore  Bera 1999   Mickey Blue Eyes  Michael Felgate Notting Hill  William Thacker 2000  Small Time Crooks  David  2001  Bridget Jones's Diary  Daniel Cleaver  2002  Two Weeks Notice  George Wade About a Boy  Will Freeman  2003  Love Actually  David  2004  Bridget Jones: The Edge of Reason  Daniel Cleaver 2005  Travaux, On Sait Quand ça Commence...  Cameo: auzokide berria 2006  American Dreamz  Martin Tweed  2007  Music and Lyrics  Alex Fletcher  2009  Did You Hear About the Morgans? Paul Morgan 

 Telebista 
 Urtea  Telesaila  Pertsonaia  Oharrak 1985  Honour, Profit and Pleasure  Lord Burlington  Telefilm Jenny's War  Peter Baines  Telefilm The Detective  Andrew Blackenall  TelesailaThe Last Place on Earth  Apsley Cherry-Garrard  Telesaila 1986  Lord Elgin and Some Stones of No Value  William Hamilton Nisbet/James  Telefilm The Demon Lover  Robert Drover  Telefilm Ladies in Charge  Gerald Boughton-Green  TelesailaA Very Peculiar Practice  Preacher Colin  Telesaila 1989  Judith Krantz's Till We Meet Again  Bruno de Lancel  Telesaila Champagne Charlie  Charles Heidsieck  Telefilm The Lady and the Highwayman  Lucius Vyne/Silver Blade  Telefilm 1991  The Trials of Oz  Richard Neville  Telefilm Our Sons  James Grant  Telefilm 1992  Shakespeare: The Animated Tales  Sebastian  Telefilm 1994  The Changeling  Alsemero  Telefilm 1999  Hooves of Fire  Blitzen (ahotsa)  Telefilm Doctor Who and the Curse of Fatal Death  The (Handsome) 12th Doctor  Telesaila 2001  Being Mick  Bera  Telefilm 2002  Legend of the Lost Tribe  Blitzen (ahotsa)  Telefilm

 Erreferentziak 

Kategoria:Londrestarrak
Kategoria:Ingalaterrako aktoreak
Kategoria:Volpi Kopa gizonezko interpretazio onenari